ЈАНИС ТРИПАНАГНОСТОПУЛОС

(1950–2017)

А

кадемик проф. др Јанис Трипанагностопулос (Yia­­nnis Tripanagnostopoulos) рођен је 10. де­цембра 1950. у Пиреју, Грчка. Дипломирао је 1974. године на Универзитету у Патри, а звање доктора на­­ука из обла­сти физике стекао 1992. године. На истом уни­вер­зи­тету од 1978. био је асистент за фи­зи­ку. Од 1993. радио је као предавач. У звање до­цен­та иза­бран је 2003, ванредног про­фесора 2008, а од 2013. про­фе­сор је соларне енергије (Одјељење за тео­­ријску и ма­те­ма­ти­чку физику и филозофију науке).

Био је шеф Ка­те­дре за фи­зику и директор Од­је­­ље­ња за пост­ди­пломске сту­дије. Предавао је ви­ше пре­д­­­­мета из об­ла­­­­сти фи­зике, соларне ен­ер­ги­је, обно­в­љи­­­вих из­во­ра енер­гије и физике око­­лине. Више пута је био мен­тор на дип­лом­ским и пост­­ди­плом­ским сту­ди­јама и предавач на не­ко­лико универ­зитета у Грчкој и иностранству.

У истраживачком раду углавном је био усмјерен на област система за солар­ну енергију, обновљиве изворе енергије и утицај обновљивих извора ен­ергије на околину. Истраживао је прикупљање, конверзију и коришћење соларне енергије, а био је укључен и у истраживања разних врста соларних уређаја, као што су равне плоче, интегрисани уређаји за складиштење, ко­лек­­­тори топлоте, пасивни соларни системи, фотонапонски и централизо­вани со­ларни панели и сл. Сарађивао је са многим универзитетима и истра­жи­­­вачким цен­трима у Европи и учествовао у међународним пројектима које фи­на­н­сира Европска комисија.

Био је члан националних и међународних удружења, попут Међународног дру­штва за соларну енергију (ISES), Америчког друштва за соларну енергију (ASES), Међународне докторске мреже за соларно и термално истраживање (SolНet), Грчког друштва за соларну енергију и енергију вјетра и других.

За иностраног члана Академије наука и умјетности Републике Српске иза­бран је 4. децембра 2015. године.

Аутор је више од 200 радова, објављених у научним часописима и пре­зентованих на међународним и националним научним конференцијама. Ра­дови су му ци­тирани више од 1.800 пута. Остварио је четири патента.

Био је коор­динатор 15 међународних истра­жи­вачких пројеката и ре­цен­зент за више од 100 радова припремљених за штам­пање у међународним ча­со­писима или излагања на конференцијама.

Добитник је четири ме­ђу­на­род­не награде за истраживачки рад у области обно­вљивих извора енергије.

Академик Јанис Трипанагностопулос преминуо је 19. априла 2017. године у Грчкој.